b"\n_START_ARTICLE_\nPretor urb\xc3\xa0\n_START_PARAGRAPH_\nEl pretor urb\xc3\xa0, en llat\xc3\xad praetor urbanus, era un c\xc3\xa0rrec jur\xc3\xaddic a l'antiga Roma. S'anomenava aix\xc3\xad perqu\xc3\xa8 administrava just\xc3\xadcia exclusivament entre els habitants de la ciutat, \xc3\xa9s a dir, quan no hi havia gent no pertanyent a la ciutadania involucrats. El pretor urb\xc3\xa0 i el pretor peregr\xc3\xad, especialment el primer, estaven envoltats de juristes que van formar un consell jur\xc3\xaddic per a resoldre com a perits en q\xc3\xbcestions contradict\xc3\xb2ries de dret. L'origen el pretor urb\xc3\xa0 es troba en la divisi\xc3\xb3 de les funcions del pretor \xc3\xbanic cap a la fi de la Primera Guerra P\xc3\xbanica, possiblement a partir de l'any 243 aC._NEWLINE_Una altra funci\xc3\xb3 important del pretor urb\xc3\xa0 era la d'exercir de substitut del senat rom\xc3\xa0 en cas que aquest \xc3\xbaltim fos absent de Roma. Per aquest motiu nom\xc3\xa9s li era perm\xc3\xa8s d'abandonar la ciutat durant un breu per\xc3\xadode establert que podia variar de quatre a deu dies._NEWLINE_Tamb\xc3\xa9 era el magistrat en cap per a l'administraci\xc3\xb3 de just\xc3\xadcia i la promulgaci\xc3\xb3 dels edicta, els quals formaven un corpus de precedents. L'edicte era la declaraci\xc3\xb3 de la pol\xc3\xadtica pretorial o la decisi\xc3\xb3. El pretor procurava no fer legislaci\xc3\xb3 amb ell. Una fallada al respecte podia portar a un c\xc3\xa0rrec de tra\xc3\xafci\xc3\xb3. El desenvolupament i millora de la llei romana deu molt a aquests precedents._NEWLINE_Cal destacar, tamb\xc3\xa9, que era el superintendent dels Ludi Apollinares. _NEWLINE_Un pretor urb\xc3\xa0 fam\xc3\xb3s va ser Marc Juni Brut tiranicida."